Worcester F 80 Distinctiones

145 Mors est triplex

Mors est triplex. Primo est nature omnibus induta, de qua [2] Reg. 14[:14]: *Omnes morimur, et quasi aquæ dilabimur,* etc. Et hec mors est amara mala secundum illud Eccli. 41[:1]: *O mors, quam amara est memoria tua homini*, etc. Et hoc triplici de causa quia ipsos spoliat super compensacione. sicut pauper generat incendium domus sue, Eccli. 11[:18]: *Est qui locupletatur parce agendo*. Et post nescit quod mors apropinquat et dimittit omnia aliis, Job 27[:19]: *Diues, cum dormierit, nihil secum auferet*.

¶ Secundo, quia cruciat sine terminacione, sicut furem patubulum, Psal. [17: 5]: *Circumdederunt me dolores mortis*. Exemplum, Luc. 16[:22]: *Mortuus est diues, et sepultus in inferno*.

¶ Tercio, quia annichilat sine merendi possibilitate. Generatur mercator quando nihil lucratur nec per aliquem muneratur, Job 14[:10]: *Homo cum mortuus fuerit, nudatus*, ac *consupmptus, vbi, queso*. Erit quam ad statum merendi honorem mundi, gaudium celi, Psal. [36: 35]: *Vidi impium* elevatum.

¶ Item mors nature est bona iustis secundum illud, Eccli. 41[:3]: *O mors, bonum est judicium tuum homini*, etc. Et hoc triplici de causa. Primo quia dicat lucro magno, Philip. 1[:21]: *Mihi vivere Christus est, et mori lucrum*. Nam pro oblatio adquiritur regnum, Job 5[:26]: *Ingredieris in[[1]](#footnote-1) abundantia*, scilicet, meritorum sepulcrum. Secundo quia quietat solacio multo, sicut bona est post laborem quies, Apo. 14[:13]: *Beati mortui qui in Domino moriuntur*, etc., vsque *ut requiescant.*

¶ Verumtamen ista mors est horrenda cunctis, Psal. [17:5]: *Circumdederunt me dolores mortis*. Tamen quia publica, Psal. [88:49]: *Quis est homo qui vivet et non videbit mortem*? Tamen quia festina, Eccli. 14[:12]: Mementoquia *mors non* tardabit. Tamen quia incerta, Gen. 27[:2]: *Vides, quod senuerim, et ignorem diem mortis meæ*.

¶ Item considerandum est quod mors nature est uniuersalis. Ideo vocatur via vniuerse carnis.

/fol. 264vb/

Jos. penultimo [23:14]: *En ego ingredior viam vniuerse* carnis. Et [3] Reg. 2[:2]: *Ego ingredior viam universe terre*. [2] Reg. 14[:14]: *Omnes morimur, et quasi aque dilabimur*. Vnde Bernardus loquitur diabolo, O nequam, nequaqm, vbi est illud nequaquam moriemini. Et hoc excitat ad mundi contemptum quia secundum Hieronimum, facile contempnit omnia qui se cogitat moriturum. Vnde melius foret terrena commutare in celebrantia quam vtraque perdere.

¶ Secundo est terribilis quia per medium hostium ducit ad dubium iudicium, Psal. [141:4]: *In via qua ambulabam absconderunt laqueum mihi*. Nam mundus laqueum cupiditatis diabolus ponit pam felicitatis et hoc excitat abieccionem peccatorum. Fur citatus ad iudicium non partat libenter secum furtum nisi voluerit suspendi. Ideo Ysai. 55[:7]: *Derelinquat impius viam suam*, etc. Jer. 18[:11]: *Reuertatur vnusquisque a via sua mala, et* dirigat *vias*, etc.

¶ Tercio, irremedialis quia non reducit ad prestinum statum, Job 16[:23]: *Ecce breues anni* transibunt, *et semitam per quam non reuertar ambulo*. Hec est via *nauis in mari*, Prou. 30[:19]. Et hoc excitat ad multiplicacionem meritorum. Sicut homo viator qui non habet longum tempus forcius erurit. Et princeps mutans mansum suum spe redendi plura secum defert, Eccle. 9[:10]: *Quodcumque potest manus tua, instanter operare*.

¶ Mors culpe cuilibet est amara, Eccli. 41[:12]: *Si* *nati fueritis, in maledictione, erit pars vestra*. Maxime si consideris illud quod supra nos, est Deus qui offenditur quia ab ipso separatur, Prou. 16[:14]: *Indignacio regis nuncii mortis*.

¶ Item si consideretur quod contra nos, scilicet, diabolus, cui subicitur, Psal. [12:4]: *Ne umquam obdormiam in morte*.

¶ Item si consideretur illud quod infra nos est, scilicet, infernus ad quem peccator ducitur, [Luc.] 16[:22]: *Mortuus est diues, et sepultus in inferno*. Item si consideretur illud quod iuxta nos est, scilicet, proximus qui interficitur, Eccli. 34[:30]: *Qui baptizatur a mortuo, et iterum tangit* mortuum, *quid* prodest *lauacio* eius. Item si consideretur illud quod intus est, scilicet, spiritus, interficitur sicut comedens a veneno, Eccli. 22[:11]: *Super mortuum plora*. Defecit enim lux eius. Item si consideretur illud quod extra nos est scilicet, corpus quod inficitur, sicut tangens a contagioso, Rom. 7[:24]: *Infelix homo, quis me liberabit de corpore mortis huius*.

1. in ] Lambeth *om.* F 80. [↑](#footnote-ref-1)